#Decorative

**2024**

**REGNSKABSSKEMA**

# MUSIKSKOLER - REFUSION AF LÆRERLØN, LEDERLØN OG KØRSEL

Skemaet mailes til Slots- og Kulturstyrelsen på [kunst@slks.dk](mailto:kunst@slks.dk) i udfyldt og underskrevet stand senest d. 1. juli 2025.

## GENERELLE OPLYSNINGER

| Musikskolens navn: | |
| --- | --- |
| Adresse: | |
| Kommune: | Region: |
| Musikskolens leder: | Telefonnummer: |

## REGNSKABSOPLYSNINGER

|  | **Budgettal for 2024** | **Regnskabstal for 2024** |
| --- | --- | --- |
| Lærerløn | kr. | kr. |
| Lederløn | kr. | kr. |
| Kørselsgodtgørelse | kr. | kr. |
| **I alt** | **kr.** | **kr.** |
|  |  |  |
| Elevbetaling | kr. | kr. |
| Kommunalt tilskud \*) | kr. | kr. |
| Statstilskud (modtaget fra Slots- og Kulturstyrelsen eller fra regional kulturaftale) | kr. | kr. |

\*) Statstilskuddet skal opgives separat, og skal derfor IKKE være indeholdt i det kommunale tilskud.

## GODKENDELSE:

Dato:

Underskrift:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Daglig leder (for selvejende institutioner skal bestyrelsesformanden også underskrive)

*Underskriften forudsætter en godkendelse af musikskolens samlede regnskab, idet regnskabsskemaets poster repræsenterer et uddrag heraf, jvf. musiklovens § 3c, stk. 6.*

## REVISIONSPÅTEGNING:

(skal vedlægges)

### VEJLEDNING VEDR. REGNSKABSSKEMA 2024

**Tilskudsåret**

Tilskudsåret følger finansåret.

**Tilskudsberettiget undervisning**

Tilskudsberettiget undervisning er i henhold til musiklovens kapitel 2a om musikskoler undervisning af børn og unge, som pr. 1. januar 2024 ikke var fyldt 25 år. Udgifter til lærerløn, lederløn, kørselsgodtgørelse og andre lønrelaterede udgifter i forbindelse med denne undervisning medregnes. Lærerlønsudgifter i forbindelse med sammenspilsundervisning, hvor hovedparten af eleverne er under 25 år, kan også medregnes fuldt ud.

Udelukket fra refusion er undervisning, der udføres for andre institutioner, der i kraft af egen lovgivning er pligtige at tilbyde musikundervisning. Det omfatter f.eks. HF-tilvalg i musik, undervisning efter folkeskolens § 3 stk. 6, undervisning i medfør af Folkeskoleloven (obligatorisk musikundervisning på 1.-6. klassetrin, valgfag i musik samt understøttende undervisning) og undervisning og aktiviteter støttet i henhold til Folkeoplysningsloven. Der kan endvidere ikke ydes tilskud til aktiviteter støttet af Statens Kunstfond på anden vis, f.eks. med tilskud fra puljen til talentundervisning, puljen til musikundervisning og lignende aktiviteter samt MGK-undervisning.

Undervisning i andre kunstarter end musik kan ikke støttes.

**Lærerløn**

Under dette punkt opgøres den fulde lærerløn inkl. pension, ATP m.m. for den tilskudsberettigede musikskoleundervisning.

Lederløn skal oplyses separat.

**Lederløn**

Lønudgifter (inkl. AER/AKUT/ATP) til leder og evt. souschef/pædagogisk medhjælp/afdelingsledere/ kontaktlærere kan altid medregnes i fuldt omfang. Øvrige lønudgifter til f.eks. teknisk administrative medarbejdere kan ikke medtages.

**Kørselsgodtgørelse**

Under dette punkt opgøres kørselsudgifter for leder og lærere i henhold til gældende regler for den tilskudsberettigede undervisning.

**Elevbetaling**

Elevbetalingen er samtlige udgifter eleverne skal betale til musikskolen for at modtage den tilskudsberettigede undervisning, eksempelvis indmeldelsesgebyrer, administrationsgebyrer, fotokopier etc.

Indtægter ved udleje af instrumenter, betaling for noder m.m. skal dog ikke medregnes under elevbetaling.

For at modtage refusion må elevbetalingen ikke overstige 1/3 af musikskolens bruttoudgift.

Elevbetalingsandelen udregnes således, hvis lønudgifterne er 3.000.000 kr. og elevbetalingen 1.200.000 kr.:

[Tilskudsberettigede lønudgifter i alt] 3.000.000 kr.

[Bruttoudgift = 3.000.000 x 1,25] 3.750.000 kr.

[Elevbetalingsbrøk = 1.200.000 / 3.750.000] 32% - (må ikke overstige 33,33% af bruttoudgifterne)

**Kommunalt tilskud**

Det er en forudsætning for at modtage refusion, at musikskolen er kommunal eller selvejende med kommunalt tilskud. At forudsætningen er opfyldt dokumenteres med denne oplysning.

Statstilskuddet skal opgives separat, og skal derfor IKKE være indeholdt i det kommunale tilskud.

**Statstilskud**

Statstilskud modtages ENTEN fra Slots- og Kulturstyrelsen eller via en regional kulturaftale. På https://slks.dk/omraader/kulturinstitutioner/musikinstitutioner/musikskoler/kommuner-der-modtager-statsstoette kan det ses, om musikskolen har modtaget statstilskuddet via regional kulturaftale eller fra Slots- og Kulturstyrelsen i 2024.

**Godkendelse**

Med sin underskrift godkender musikskolens ledelse regnskabsskemaet.

**Revisionspåtegning**

Påtegningen skal ske med henvisning til denne revisionsinstruks

<https://slks.dk/omraader/kulturinstitutioner/musikinstitutioner/musikskoler>